Trelis/gawiki huggingface dataset:
Richard Haythornthwaite. Feidhmeannach gnó Briotánach is ea Richard Neil Haythornthwaite, nó Rick mar a thugtar air, (rugadh Nollaig 1956). Bhí sé i gceannas ar roinnt comhlachtaí lena n-áirítear a bheith ina Chathaoirleach ar MasterCard agus an Creative Industries Federation ("Cónaidhm na dTionscal Cruthaitheach"). Tá sé ceaptha ina chathaoirleach neamhspleách neamhfheidhmiúcháin ar Ocado Group, ag teacht isteach roimh chruinniú ginearálta bliantúil an chomhlachta i mí na Bealtaine 2021 le dul in ionad iar-chathaoirleach Ocado, Stuart Rose . 
Luathshaol.
Rugadh Richard Neil Haythornthwaite i mí na Nollag 1956. Bhain sé céim amach ó Choláiste na Banríona, Oxford, áit a bhfuair sé céim bhaitsiléara eolaíochta sa gheolaíocht. Ghnóthaigh sé céim mháistreachta ó Scoil Bainistíochta MIT Sloan mar Chomhalta Sloan . 
Gairmréim.
Bhí Haythornthwaite ina fheidhmeannach do BP ó 1978 go 1995. D’oibrigh sé mar Bhainisteoir Ginearálta ar Magnus oilfield, arna oibriú ag BP Exploration, agus ina dhiaidh sin bhí sé ina Uachtarán ar BP Veiniséala . 
D’fheidhmigh Haythornthwaite mar Phríomhfheidhmeannach don Eoraip agus don Áise agus mar Phríomhfheidhmeannach Grúpa ar Blue Circle Industries ó 1997 go 2001, á ullmhú lena dhíol le Lafarge ar GBP£3.1 billiún in airgead tirim. D'oibrigh sé mar Phríomhoifigeach Feidhmiúcháin ar Invensys ó 2001 go 2005. Bhí sé ina chomhpháirtí ag Star Capital Partners ó 2006 go 2008. Bhí sé ina Chathaoirleach ar Network Rail freisin. 
Rinneadh Haythornthwaite ina Chathaoirleach ar MasterCard i mBealtaine 2006 agus ina Chathaoirleach ar Chónaidhm na dTionscal Cruthaitheach in 2017. D’éirigh sé as post an Chathaoirligh ag Mastercard tar éis 14 bliana, le héifeacht ó Eanáir 2021, chun ról an chathaoirligh neamhspleách neamhfheidhmiúcháin a ghlacadh do Ocado Group, tar éis CGB Ocado i mBealtaine 2021. 
D'oibrigh Haythornthwaite ar Bhoird Stiúrthóirí , Lafarge, Premier Oil agus Land Securities. An 6 Márta 2018 chuaigh sé isteach sa bhanc infheistíochta neamhspleách domhanda, Moelis &amp;amp; Company, mar Chomhpháirtí Comhairleach sa RA Bhí sé ina Chathaoirleach ar Centrica ó Eanáir 2014 go Feabhra 2019. 
Daonchairdeas.
Bhí Haythornthwaite mar Chathaoirleach ar Bhord Gobharnóirí an ar feadh seacht mbliana, ag seasamh síos i mí Eanáir 2015. D'oibrigh sé freisin mar bhall de bhord an World Wide Web Foundation. Is Comhalta é den . I mí Aibreáin 2022 fógraíodh gur cheadaigh Príomh-Aire na Ríochta Aontaithe ceapachán Haythornthwaite chun cathaoirleacht a dhéanamh ar athbhreithniú neamhspleách ar théarmaí agus coinníollacha seirbhíse an UK Armed Forces.
Síonchaitheamh (próiseas). Is éard atá i gceist le síonchaitheamh ná próiseas ina mbaineann iarmhairtí fisiciúla, ceimiceacha is eile na haimsire dromchla na talún chun siúil agus cruthaítear taobh tíre leata cobhsaí.
Próisis.
Tá próisis go leor ann: síonchaitheamh meicniúil nó fisiceach (an saghas is fearr aithne de), siocdhingeadh, toisc síonchaithimh bhithcheimicigh, gníomhaí bitheolaíoch síonchaithimh, síonchaitheamh bitheach, síonchaitheamh uaimhiúil, síonchaitheamh criathrach (sa phictiúr), síonchaitheamh ceimiceach (sa phictiúr), síonchaitheamh oinniúnach, síonchaitheamh imoighreach, síonchaitheamh seismeach, síonchaitheamh sféaróideach, srl. 
Mar shampla, is oibreán ceimiceach síonchaithimh agus is gníomhaí fisiceach síonchaithimh é uisce, chomh maith le heilimintí go leor eile.
Maidir le síonchaitheamh fisiceach, cruthaíonn próisis theicteonacha i screamh an Domhain sléibhte fillte is bolcáin, agus baineann na próisis dhromchlacha ábhar chun siúil an t-am ar fad, á iompar isteach sna farraigí faoi dheireadh.
Éire.
Cruthaíodh fillsléibhte na hÉireann na céadta milliún bliain ó shin. Bhí na sléibhte i bhfad níos airde tráth ná mar atá siad anois. D’ídigh an bháisteach, na haibhneacha, an sioc, an t-oighear agus an ghaoth iad thar na blianta. Síonchaitheamh a thugtar air sin.
Michelle Lujan Grisham. Dlíodóir agus polaiteoir Meiriceánach is ea Michelle Lynn Lujan Grisham ( a rugadh 24 Deireadh Fómhair, 1959) iatá ag obair ó 2019 mar an 32ú gobharnóir ar Nua-Mheicsiceo. Ina ball den Pháirtí Daonlathach, d'oibrigh Lujan Grisham roimhe sin mar ionadaí SAM don 1ú toghlach comhdhála i Nua-Mheicsiceo ó 2013 go 2019.
Luathshaol agus oideachas.
Rugadh Michelle Lujan i Los Alamos, Nua-Mheicsiceo, agus d'fhás sí aníos i Santa Fe. Chleachtaigh a hathair, Llewellyn Eugene "Buddy" Lujan, an fhiaclóireacht sna hochtóidí go dtí go bhfuair sé bás i Márta 2011. Cúramaí baile as Indiana ó dhúchas ab ea a máthair, Sonja Lee (née Jackson), a fuair bás sa bhliain 2022. Diagnóisíodh go raibh meall inchinne ar a deirfiúr Kimberly nuair a bhí sí dhá bhliain d'aois agus fuair sí bás nuair a shroich sí 21 bliain d'aois. 
Gairmréim pholaitiúil luath.
arD’oibrigh Lujan Grisham mar stiúrthóir ar Roinn Aosaithe agus Seirbhísí Fadtéarmacha Nua-Mheicsiceo faoi Bruce King, Gary Johnson, agus Bill Richardson . Le linn thréimhse Richardson, ardaíodh an post go leibhéal na comh-aireachta stáit. Sa bhliain 2004, d'ainmnigh sé Lujan Grisham mar Rúnaí Sláinte Nua-Mheicsiceo agus bhí sí sa phost go dtí 2007. 
Toghadh Lujan Grisham ina dhiaidh sin ar Choimisiún Contae Bernalillo, ag obair ann ó 2010 go 2012. 
Teach na nIonadaithe SAM.
Toghcháin.
2008.
D’éirigh Lujan Grisham as a post mar Rúnaí Sláinte, ag seasamh sa toghchán do Theach Ionadaithe na Stát Aontaithe i 2008, ach chaill sí sa toghchán tosaigh Daonlathach don iarrthóir Martin Heinrich, a bhuaigh le 44% den vóta. Tháinig Rúnaí Stáit Nua-Mheicsiceo, Rebecca Vigil-Giron sa dara háit le 25% agus Lujan Grisham sa tríú háit le 24%. 
2012.
Lorg Lujan Grisham ainmniúchán an pháirtí Dhaonlathaigh don Teach arís in 2012 tar éis do Heinrich cinneadh a dhéanamh rith do Sheanad na Stát Aontaithe . Bhuaigh sí an t-ainmniúchán, ag sárú Marty Chavez agus Eric Griego . Bhuaigh sí ar Janice Arnold-Jones, iarbhall de Theach Ionadaithe Nua-Mheicsiceo, in olltoghchán na Samhna, 59%–41%. 
2014.
Bhuaigh Lujan Grisham ar an bPoblachtánach Mike Frese i dtoghcháin 2014, 59% go 41%.
Gaston (greannán). Is é Gaston ainm an phríomhcharachtair i sraith leabhar i bhfoirm cartúin (nó stiallghreannáin), atá suite sa Bhruiséil, do pháistí agus do dhaoine fásta, leis an údar Beilgeach André Franquin (1924‑1997).
An carachtar.
‘Praiseach’ is ciall le sloinne Gaston, "Lagaffe", i bhFraincis agus leis na sloinnte a baisteadh air sna 25 teangacha éagsúla ina bhfuil an tsraith ar fáil. Agus praiseach a dhéanann an frithlaoch seo, ceann nó dhó in aghaidh an leathanaigh. Cliseann ar na meaisíní aisteacha a thógann sé in am an "bhoss", in oifig irise ina bhfuil sé ceaptha litreacha na léitheoirí a fhreagairt, agus pléascann siad ina aghaidh féin nó, níos minice, in aghaidh a chuid comhghleacaithe.
Ach fear é a bhfuil a chroí san áit cheart. Cúnamh a thabhairt do dhaoine eile – agus d’ainmhithe – an aidhm a bhíonn aige i gcónaí, agus minic go leor bíonn teachtaireacht fhealsúnach i bhfolach taobh thiar de na "búm‑"anna agus de na scamaill deataigh.
Baineann sciar suntasach de na greannáin le hiarrachtaí ainmhithe a chosaint, an timpeallacht a chaomhnú agus stop a chur le truailliú, ábhair nach raibh an oiread sin cainte orthu sa 20ú haois.
Stair.
Thosaigh an tsraith ar an 28 Feabhra 1957. Ba iad na 1970idí ré órga an ghreannáin. Is féidir na scéalta a léamh i mbreis agus 25 teanga anois (thosaigh Cinebook ag aistriú Gaston go Béarla sa bhliain 2017).
Tá an-tóir ar Gaston sa Bheilg, sa Fhrainc agus san Ísiltír go háirithe.
Henry Bagenal. Marascal Airm Ríocht na hÉireann sa ré Eilíseach ab ea é Sir Henry Bagenal (c. 1556 – 14 August 1598).
Saol.
B'é an mac ba sine dá cuid Eleanor Griffith, iníon Sir Edward Griffith as Penrhyn. Ba é Dudley Bagenal a dheartháir. Chláraigh Bagenal ó Jesus College, Oxford agus é 16 bliana d'aois (sa bhliain 1572 nó 1573), ach d'fhág sé gan chéim chun dul i bpáirt lena athair, Sir Nicholas, a bhí ina mharascal in Arm na hÉireann. I Mí Bealtaine 1577, ceapadh Sir Nicholas mar phríomhcheannasaí na hUladh, le Bagenal mar a chúntóir. Dheineadh ridire de Bagenal i 1578. Bhí sé páirteach in ana-chuid tubaistí míleata, mar an cliseadh Ghleann Molúra ar an 25ú lá de Mhí Lúnasa i 1580 nuair a chuaigh an Tiarna Grey lena cuid saighdiúraí in aghaidh Fiach mac Aodha Ó Broin agus Viscount Baltinglass i sléibhte Chill Mhantáin. I 1584, bhí Bagenal ina choirnéal an garastúin i gCarraig Fhearghais nuair a tháinig 1,300 Albanach fé smacht Somhairle Buí Mac Domhnaill ar Oileán Reachlainn. D’ionsaigh Bagenal iad ach do dhein na hAlbanaigh ruaig air i nGleann Arma agus bhí air tarraingt siar.
I mBealtaine 1586, cuireadh Bagenal óna athair chun an chúirte tuairisc a thabhairt dóibh. Bhí sé ag iarraidh slí Aodh Ó Néill a lagaigh, níos mó cumhacht don mharascal, agus Uachtarán Uladh a bheith ann. D’fhill sé go hÉireann i Méan Fomhair 1587 ionadaíocht a dhéanamh ar son a athar. Chuaigh sé i gcomharbacht ar a athair mar mharascal arm na hÉireann agus mar phríomhcheannasaí na hUladh i Mí Samhna 1590. D’iarr Ó Néill deirfiúr Bagenal a phósadh. Níor ghlac sé leis, ach d’éalaigh siad in aon chor.
I Mí Bealtaine 1595, agus é i gceannas fórsaí Shasana i Muineachán, d’ionsaigh Ó Néill fórsaí Bagenal agus ba air tarraingt siar go hIúr Cinn Trá. Fuair Banegal bás ag troid in aghaidh fórsaí Uí Néill i gCath Bhéal an Átha Buí.
Teaglach.
Phós sé Eleanor Savage, iníon Sir John Savage agus Elizabeth Manners, iníon Thomas Manners. Bhí triúr mac agus seisear iníonacha acu.
Athaontú na hÉireann. Tharla críochdheighilt na hÉireann nuair a roinn Rialtas na Ríochta Aontaithe Éire ina dhá chuid féinrialaithe: Tuaisceart Éireann agus Deisceart Éireann. Achtaíodh é ar 3 Bealtaine 1921 faoin Acht um Rialtas na hÉireann (1920). Ó shin i leith, tá daoine ag labhairt faoi Athaontú na hÉireann, Éire aontaithe, agus 'Éire Nua', srl.
Conspóidí.
I láthair na huaire, tugann an pobal Aontachtach, tuairim is 1 mhilliún duine, a ndílseacht do Rialtas Londan, fiú is go bhfuil an dílseacht chéanna faoi bhrú mar gheall ar an dtréas a mhothaíonn sciar acu mar gheall ar an bPrótocal, Breatimeacht, Creat Windsor agus mar sin de. Tá an baol ann go bhfuil an Ríocht Aontaithe chun titim as a chéile (le neamhspleáchas na hAlban) agus cá bhfágfaidh sin an Tuaisceart? Ag an am céanna, tá daoine ann ón taobh aontachtach a thuigeann go gcaithfidh siad páirt a ghlacadh sa díospóireacht faoi Éirinn Nua, nó beidh Protastúnaigh an Tuaiscirt thíos leis sa deireadh.
Tá sé ráite in aidhmeanna gach mórpháirtí na 26 Chontae gur cloch ar a bpaidrín é aontú na tíre. Bhí sé ráite ag an Taoiseach Leo Varadkar in 2023 go gcreideann sé go mbeidh Éire aontaithe an athuair le linn a mharthana. Ach ag an am céanna, tá fócas an phobail ó Dheas ar cheisteanna nach mbaineann le stair na tíre agus gur mó an tsuim atá acu i nithe nach mbaineann le teorainneacha is bunreachtai, srl. 
Dar le daoine eile, Is teip í an chríochdheighilt; chruthaigh sé na blianta fada de mheath eacnamúil sa Tuaisceart.
Feoil a chur ar chnámha.
Molann Sinn Féin go mbunófaí tionól saoránach chun Éire aontaithe a phlé.
Costas.
Chosnódh Athaontú na hÉireann €20 billiún gach bliain ar feadh 20 bliain le Éire aontaithe a chur i gcrích, de réir taighde foilsithe in 2024 ag an Institiúid Gnóthaí Idirnáisiúnta agus Eorpacha (agus an tOllamh John Fitzgerald comhúdar an staidéir). Chaithfí 25% sa mbreis cánach a bhailiú lena leithéid de chostas a sheasamh; é sin nó an tsuim chéanna a aimsiú i bhfoirm caiteachas an Stáit a laghdú. Cuirfeadh aontú na tíre 5% d'Ollioncam módhnaithe Náisiúnta le easnamh an Stáit. Bheadh a dhá oiread i gceist dhá ndéanfaí cothromú ó thuaidh mar atá ó dheas den teorainn faoi láthair ar rátaí íocaíochtaí leasa agus ar rátaí pá san earnáil phoiblí. D’fhágfadh sin an ceathrú cuid sa mbreis ag teastáil ón Státchiste, gan dá thairbhe a deir an staidéar ach borradh beag ar theacht-isteach.
An leigheas a bheadh ar an gcostas go n-athródh Tuaisceart Éireann a ngeilleagar ó bhonn, go háirid in earnáil an oideachais, leis an mbearna idir thuaidh agus theas a mhaolú agus ar mhaithe leis an ioncam ó thuaidh a ardú. Molann an staidéar freisin go dtreiseodh Tuaisceart Éireann an táirgiúlacht sa ngeilleagar, bíodh aontú ann nó ná bíodh, mar go neartófaí an caighdeán maireachtála i gcoitinne.
Folklore (albam Taylor Swift). Is é Folklore (stílithe i gcás gach litreacha beaga) an t-ochtú halbam stiúideo leis an amhránaí is cumadóir Meiriceánach Taylor Swift. Albam iontasach a bhí ann, a eisíodh ar 24 Iúil 2020. Fuair an t-albam moladh forleathan ó na criticeoirí. Bhuaigh sé Albam na Bliana ag an 63ú Gradaim Grammy Bliantúla, rud a fhágann gurb í Swift an chéad bhean sa stair a bhuaigh an onóir trí huaire, tar éis di buaite a fháil do Fearless (2008) agus 1989 (2014). Phléigh sí "folklore" agus rinne sí é beo sa chlár faisnéise ceolchoirme Disney+ "Folklore: The Long Pond Studio Sessions", a craoladh den chéad uair ar 25 Samhain 2020, agus d’eisigh sí taifead seicheamhach "Folklore, Evermore" (2020), coicís ina dhiaidh sin. Luann roinnt ealaíontóirí an t-albam "Folklore" mar fhoinse inspioráide. Agus an t-uaigneas i bhfeidhm uirthi le linn coraintín, déanann Swift iniúchadh ar théamaí éalaithe, comhbhá, cumha agus rómánsachas san albam, ag baint úsáide as sraith carachtair, inste ficseanúla, agus stuanna scéalta, i gcodarsnacht le ton dírbheathaisnéiseach a cuid tionscadal roimhe seo. Is iad na hamhrán is coitianta ón albam seo ná 'Cardigan', 'August', 'Mirrorball', 'Exile', 'Betty' agus 'The 1' Nuair a eisíodh é, bhris Béaloideas an taifead don lá oscailte is mó ar Spotify d'albam le gníomh baineann.Shroich trí cinn dá rianta, "Cardigan", "The 1", agus "Exile" le Bon Iver, an 10 barr ar chairteacha ceoil in ocht dtír, agus ba é an chéad cheann an séú singil uimhir a haon Swift ar Billboard Hot 100 na Stát Aontaithe. Is é stíl an albam den cuid is mó ná Pop.
Reputation (albam Taylor Swift). Is é Reputation an séú albam stiúideo leis an amhránaí-scríbhneoir Meiriceánach Taylor Swift. Eisíodh é ar 10 Samhain, 2017, agus ba é a halbam deireanach faoi Big Machine Records.
Ceapadh Swift an t-albam le linn di féin a bheith scoite amach ó thaispeántais phoiblí mar thoradh ar an ngrinnscrúdú tablóideach rampant ar a saol príobháideach agus ar a pearsa iomráiteach tar éis a cúigiú halbam stiúideo, 1989 (2014).
Agus í spreagtha ag an tsraith fantaisíochta Game of Thrones, roinn sí scóip lyrical an albaim ina dhá cheann: baineann ceann amháin leis na míbhuntáistí a bhaineann leis an gclú agus leis an bhfearg dá bharr, agus an ceann eile faoin ngrá i measc na suaitheadha. D’oibrigh sí go príomha le Jack Antonoff, Max Martin, agus Shellback chun Reputation, taifead electropop agus R&amp;B a tháirgeadh le táirgeadh leictreonach trom comhdhéanta de mheaisíní druma ríomhchláraithe, sintéiseoirí pulsating, gutha láimhsithe, agus tionchair seánraí uirbeacha mar hip hop, gaiste, agus EDM.
Liosta Traiceanna
Linger (amhrán). Is amhrán é " Linger " le banna rac malartach Éireannach The Cranberries óna gcéad albam stiúideo, "Everybody Else Is Doing It, So Why Can't We?" (1993). Comhdhéanta ag baill an bhanna Dolores O'Riordan agus Noel Hogan, agus léirithe ag Stephen Street, eisíodh "Linger" den chéad uair mar an dara singil ón albam ar 15 Feabhra 1993 ag Island Records . Atheisíodh é arís an 31 Eanáir 1994. 
Ba é "Linger", a bhfuil socrú fuaimiúil aige ina bhfuil rannán teaghrán, an chéad bhua ag an bhanna, ag buaicphointe ag uimhir 3 in Éirinn, ag uimhir 8 sna Stáit Aontaithe, agus ag uimhir 14 sa Ríocht Aontaithe. D’fhan an singil ar an US Billboard Hot 100 ar feadh 24 seachtain. 
Fuair "Linger" rothlú troime ar MTV i rith bhliain 1993.
Stoirm Daniel.  
Bhuail Stoirm Daniel an Mheánmhuir ar 4 Meán Fómhair 2023. Buaileadh an Gréig, an Bhulgáir, an Tuirc, Málta agus an Iodáil. Ach tharla an scrios is measa sa Libia ar 10 Meán Fómhair de thoradh titim throm báistí. Bhí an fhearthainn ar scála nach bhfacthas riamh cheana. Réabadh dambaí móra agus bhuail tuilte móra an tír. 
Fuair breis is 10.000 duine bás sa Libia, is cosúil agus b'fhéidir níos mó. 
Libia.
Tar éis lascadh a thabhairt don Ghréig ar 4-6 Meán Fómhair, tháinig Stoirm Daniel ag réabadh anoir ón Meánmhuir ar 10 Meán Fómhair. Bhí an chathair Derna, calafort in oirthear na tíre, mar a bheadh sí buailte ag súnámaí. Bhí cuid mhór de Derna, mar a bhfuil 100,000 duine ina gcónaí, faoi uisce ó thit dhá dhamba agus ceithre dhroichead ann. Chuaigh aibhneacha sa cheantar thar a mbruacha de bharr na díle báistí. Bhí an ceathrú cuid de Derna faoi uisce agus ceantair iomlána scuabtha ar shiúl sna tuilte. Rinneadh tithe a leagan agus a scuabadh chun bealaigh. Tharla sciorradh láibe de dheasca na díle báistí. Bhí feithiclí caite chuile áit, tithe faoi uisce, crainnte leagtha, srl. 
Ar na cathracha eile is measa a bhuail an stoirm, bhí Benghazi, Soussa agus Al-Marj. Bhí ceantair iomlána faoi uisce sna cathracha seo chomh maith. 
Cúlra.
D'imigh an tír le hainrialtacht sa bhliain 2011. Agus bhí an ainriail i réim sa tír fós nuair a bhuail Stoirm Daniel. Bhí an Libia scoilte ina dhá leath ag an am, Bhí an taobh thoir (ina bhfuil Derna) faoi riail éagsúil pholaitiúil ó iarthar na tíre, réigiún a bhfuil Tripilí agus an rialtas "oifigiúil". Tá stádas idirnáisiúnta ag an Rialtas thiar i Tripilí. Cé nach bhfuil aon smacht ag an rialtas seo ar an taobh thoir, bhí ábhar fóirithinte seolta acu go Derna.
Clément Marot. Rugadh Clément Marot timpeall na bliana 1496 agus cailleadh é in 1544. Aithnítear é ar dhuine de na filí ba mhó de chuid athbheochan na Fraincise. Bhain sé úsáid as foirmeacha agus íomhánna ó fhilíocht na Laidine.
Léiritheoir ceoil. I measc rólanna an léiritheora tá bailiú smaointe, ceol a chumadh, ceoltóirí seisiúin a roghnú, athruithe ar shocruithe amhrán a mholadh, taibheoirí a oiliúint, seisiúin a rialú, maoirsiú a dhéanamh ar an meascadh fuaime, agus, i gcásanna áirithe, maoirsiú a dhéanamh ar an gcluastuiscint.
Luasteorainn. Cuirtear luasteorainn, nó teorannú dlí ar luas feithiclí, i bhfeidhm timpeall an domhain, ar mhaithe le cúrsaí sábháilteachta ar na bóithre agus i limistéir dlúthdhaonra, srl. 
Cuirtear luasteorainneacha in iúl go minic trí chomharthaí bóthair sainiúla a léiríonn an teorainn i ngach ceantar.
Forfheidhmiú an dlí.
Tá an fórsa póilíneachta freagrach, de ghnáth, as reachtaíocht um thrácht ar bhóithre a fhorfheidhmiú lena chinntiú go gcomhlíonann saoránaigh na luasteorainneacha. Ciallaíonn sé seo go bhfuil na póilíní freagrach as cionta luais a bhrath agus as imeachtaí a thionscnamh trí phionóis sheasta a eisiúint do thiománaithe a sháraíonn luasteorainneacha.
Tá ceamaraí sábháilteachta ar bhóithre ó am go ham, go háirithe ar na bóithre a bhfuil stair imbhuailtí atá bainteach le luas. IN Éirinn, feidhmíonn na ceamaraí "GoSafe" ó veaineanna atá marcáilte le hábhar frithchaiteach ard-infheictheachta agus tá siombail cheamara sábháilteachta ar taispeáint acu.
Éire.
Tomhaistear faid bóithre agus luasteorainneacha in Éirinn i gciliméadar. Tá cúig chineál luasteorainneacha i bhfeidhm in Éirinn; in 2023, bhí luasteorainn 120 ciliméadar san uair ar mhótarbhealaí agus 50 ciliméadar ciliméadar sna ceantair uirbeacha.
Sa bhliain 2023, bhí rialtas na hÉireann ag smaoineamh ar luasteorainn ar bhóithre a ísliú chun an líon daoine a mharaítear i dtionóiscí bóthair a laghdú. Dúirt príomhfheidhmeannach an Údaráis um Shábháilteacht ar Bhóithre ag an am go raibh "eipidéim luais" ar siúl i bPoblacht na hÉireann, agus gur chóir do gach duine a bheith ag tiomáint ní ba mhoille.
Atalas I. Ba é Attalus I (), sloinne Soter (, "Slánaitheoir "; 269-197 RC) rialóir na cathrach (Sean-Ghréigis: πόλεις, "pólis") Gréagach Iónaí Péargamas (Bergama, sa Tuirc sa lá atá inniu ann) agus an ríocht níos mó Péargamas, ó 241 RC go 197 RC. Mac uchtaithe an Rí Eomanaes I ab ea é, ar éirigh leis teacht i gcomharbacht air, agus ba é an chéad duine é de ríshliocht Attalas a ghlac leis an teideal rí, am éigin timpeall 240 -235 RC. Mac le hAttalas agus a bhean Aintíochais ab ea é.
Droseraceae. Fine de phlandaí bláthanna feoiliteacha is ea Droseraceae, ar a dtugtar drúchtín freisin. Tá sé comhdhéanta de thart ar 180 speiceas i dtrí ghenera ar marthain . Faightear ionadaithe na nDroseraceae ar gach mór-roinn seachas Antartaice.
Cur síos.
Is plandaí luibheacha feoiliteacha iad Droseraceae a d'fhéadfadh a bheith ina bplandaí bliantúla nó ilbhliantúla. Tá a gcuid duilleoga malartach agus osclaíonn siad amach sa chaoi is go mbíonn an dromchla uachtarach (onn-aiseach ) ag gathú amach de réir a chéile ó shuíomh corntha nó cuachta. Bíonn dromchla duille amháin ar a laghad ina bhfuil ribí le faireoga táirgthe gumalachta ag an rinn. Bíonn a gcuid bláthanna déghnéasach, de ghnáth le trí chairpéal agus cúig seipéal, peitil agus staimín.  Tá a gcuid grán pailine triphóireach nó ilphórach agus scaoiltear i dteitrid iad. In ainneoin gur feoiliteoirí iad, pailníonn feithidí a gcuid bláthanna, atá bán go corcra de ghnáth agus a fhilleann suas san oíche. Táirgeann siad síolta beaga atá scaipthe ag gaoth agus uisce.
Björn Höcke. Is polaiteoir Gearmánach é Björn Höcke (rugadh 1 Aibreán 1972) agus ball de "Alternative für Deutschland" ("AfD"). In éineacht le Andreas Kalbitz, bhí Höcke ina cheannaire ar "" (Gaeilge: "An Sciathán"), faicsean de chuid an AfD, agus d'fhógair Oifig Chónaidhme Rialtas na Gearmáine um Chosaint an Bhunreachta gur antoiscigh den eite dheas iad. 
Luathshaol agus oideachas.
Rugadh Björn Höcke i Lünen, Westfalen. Bhí a sheantuismitheoirí i measc na nGearmánach díbeartha ón bPrúis Thoir. Gnóthaigh sé a "Abitur" ag an Rhein-Wied-Gymnasium, Neuwied, sa bhliain 1991.
Iarmhúinteoir staire is ea Höcke, agus é ag múineadh i Scoil Rhenanus, scoil chuimsitheach in mBad Sooden-Allendorf.
Gairm pholaitiúil.
Bhí Höcke ina bhall gearr-ama den Junge Union . 
Mar dhuine de bhunaitheoirí AfD Thuringia, rinneadh é ina Bhall de Thüringer Landtag, an comhthionól stáit de chuid Thuringia sa Ghearmáin, le linn Thoghcháin Stáit Thuringian 2014 . Is urlabhraí é Höcke de ghrúpa parlaiminte an AfD agus an Thuringia Landesverband ( Gaeilge: Cumann Réigiúnach ) dá pháirtí. Deirtear go bhfuil sé mar chuid de "sciathán coimeádach náisiúnta" an AfD. Tugtar Der Flügel ar a fhaicsean den AfD agus aithníonn 40 faoin gcéad de bhaill an pháirtí AfD go bhful baint acu leis. 
I mí Mheán Fómhair 2019, bhagair Höcke "iarmhairtí ollmhóra" d'iriseoir de chuid an ZDF ( "Zweites Deutsches Fernsehen") a dhiúltaigh agallamh a atosú tar éis sraith ceisteanna deacra agus tar éis dó a fhiafraí de chomhaltaí eile an pháirtí cé acu a tógadh sleachta éagsúla óna leabhar nó as "Mein Kampf" . 
Le linn toghchán stáit Thuringian 2019, mhéadaigh an AfD faoi cheannaireacht Höcke a sciar vótaí faoi cheannaireacht Höcke a dhúbailt go 23%, ag sárú an fhreasúra, "'Die Christlich Demokratische Union"' (CDU), atá anois sa dara háit.
I mí na Samhna 2021, cuireadh ar ceal díolúine parlaiminte Höcke i Thüringer Landtag. Cuireadh ina leith gur chuir sé deireadh le hóráid i mí na Bealtaine le frása a d’úsáid an SA ("Die Sturmabteilung") a bhfuil a úsáid mídhleathach faoin reachtaíocht. Ba é an frása ná ""Alles für Deutschland"“. I Meitheamh 2023 cúisíodh Höcke.